open-index/open-wikipedia-markdown huggingface dataset:
Lohko D jalkapallon Afrikan-mestaruuskilpailuissa 2008

**[[Jalkapallon Afrikan-mestaruuskilpailut 2008]]** Lohko D:ssa pelasivat Angola, Etelä-Afrikan tasavalta, Senegal ja Tunisia. Lohkosta povataan kisojen tasaisinta.

## Lohko

## Ottelut

23. tammikuuta

27. tammikuuta

31. tammikuuta

## Maalit

**3 maalia**
* Manucho 
**2 maalia**
* Elrio van Heerden 
* Santos  
**1 maali**
* Flávio Amado 
* Elrio van Heerden 
* Katlego Mphela 
* Ibrahima Faye 
* Moustapha Bayal Sall 
* Diomansy Kamara 
* Henri Camara 
* Issam Jemâa 
* Mejdi Traoui 
* Chaouki Ben Saada 

## Katso myös
* Lohko A jalkapallon Afrikan-mestaruuskilpailuissa 2008
* Lohko B jalkapallon Afrikan-mestaruuskilpailuissa 2008
* Lohko C jalkapallon Afrikan-mestaruuskilpailuissa 2008
Pohnpeinluri

**Pohnpeinluri** (*Trichoglossus rubiginosus*) on sateenkaarilurien sukuun kuuluva kaija.

Sen nimi on ollut myös **maksaluri** (vuoden 1992 nimilista) ja **ponapénluri** (vuoden 1999 nimilista), kunnes se vuonna 2006 sai nykyisen nimensä.

## Koko ja ulkonäkö
Linnun pituus on noin 24 cm. Aikuisen linnun höyhenpuku on yleisväriltään kastanjanruskea ja kaulan sekä alapuolen höyhenten reunat ovat tummemmat synnyttäen raidallisen värityksen. Siipi- ja pyrstösulat ovat oliivinkeltaiset, nokka oranssi (koiras) tai kellanoranssi (naaras), iiris kellanoranssi (koiras) tai vaaleanharmaa (naaras) ja koivet tummanharmaat. Sukupuolet ovat muuten samanvärisiä. Nuoren linnun väritys on samanlainen kuin aikuisen.

Paikallisten asukkaiden lajille antama nimi tarkoittaa "suojautuu aina sateelta", mikä havainnollistaa sen taipumusta suojautua sateella ison lehden alle.

## Esiintyminen
Pohnpeinluri esiintyy Pohnpein eli Ponapén saarella Mikronesiassa.

Lajin kantaa pidetään silmälläpidettävänä, sillä sen populaatio on saavuttamassa vaarantuneen rajaa ja on pienenemässä. Lajin levinneisyysalue on melko suppea, mutta se ei todennäköisesti ole kaventumassa, sillä laji on hyvin sopeutuva.

## Elinympäristö
Pohnpeinlurit elävät metsissä, erityisesti kookospalmumetsiköissä.

## Lisääntyminen
Laji on ilmeisesti yksiavioinen. Pesintä tunnetaan puutteellisesti. Pesä sijaitsee kolossa joko kookospalmun latvassa tai jonkin muun suuren puun onkalossa. Naaras munii vain yhden munan.

## Ravinto
Pohnpeinlurit liikkuvat yleensä pienissä muutaman yksilön parvissa ja ruokailevat enimmäkseen kookospalmuissa. Ne syövät siitepölyä, mettä, kukkia, siemeniä ja hedelmiä. Niiden nokka ja kieli ovat erilaistuneet siten, että nokka on kapea ja kielen päässä on eräänlainen harja siitepölyn nuolemista varten.

## Lähteet
John Baldessari

**John Baldessari** (17. kesäkuuta 1931 National City, Kalifornia – 2. tammikuuta 2020) oli yhdysvaltalainen käsite- ja nykytaiteilija. Hän piti satoja yksityisnäyttelyitä eri puolilla Yhdysvaltoja ja Eurooppaa.

Vuonna 1996 Baldessarille myönnettiin Itävallassa Oskar Kokoschka -palkinto. 

## Lähteet

## Aiheesta muualla
*Timo Valjakka, John Baldessarin muistokirjoitus Helsingin Sanomissa
*Henry Joost & Ariel Schulman, A Brief History of John Baldessari
Miller Barber

**Miller Barber** (31. maaliskuuta 1931 – 11. kesäkuuta 2013) oli yhdysvaltalainen golfaaja. Hän syntyi Louisianan Shreveportissa ja valmistui vuonna 1954 Arkansasin yliopistosta.

Vaikka Barber saavutti yksitoista voittoa ammattilaisurallaan PGA Tourilla, hän ei voittanut kertaakaan ”major championshipia”, joihin lukeutuvat The Masters Tournament, Yhdysvaltain avoin golfturnaus, Britannian avoin golfturnaus ja PGA Championship. Muun muassa nykyisellä FBR Openilla hän kuitenkin ylsi mestaruuksiin vuosina 1971 ja 1978.

Yli 50-vuotiaana Barber saavutti menestystä senioripelaajana nykyisellä Champions Tourilla. Hän voitti muiden muassa Senior PGA Championshipin (1981), Senior Players Championshipin (1983) ja kolmesti U.S. Senior Openin (1982, 1984, 1985).

## Lähteet
Mandelbrotin joukko

**Mandelbrotin joukko** eli **Mandelbrotin fraktaali** on eräs tunnetuimmista fraktaaleista. Joukko on nimetty puolalais-ranskalaisen matemaatikon Benoît Mandelbrotin mukaan, ja se perustuu kompleksilukufunktioon z*<sub>n+1</sub> = z<sub>n</sub>*2 + *c*, jossa z ja *c* ovat kompleksilukuja.

C on vakio ja z:lle annetaan alkuarvoksi z0 = 0, tällöin yhtälöstä saadaan z1 = c ja edelleen z2 = z1 2 + c. Iterointia jatketaan kunnes z:n itseisarvo ylittää arvon 2. Jos c:n itseisarvo on lähellä nollaa, niin z ei milloinkaan saavuta arvoa 2. Tätä vastaa fraktaalin kuvaajan keskellä oleva musta alue. Jos c:n itseisarvo on suuri, esim 2, niin heti ensimmäinen iteraatio saa z:n ylittämän arvon 2. Tätä vastaa kuvan reunoilla olevat tummimmat alueet. Tällä välillä on epämääräisen muotoinen alue, jossa tarvittavien iteraatiokierrosten määrä on vaikeasti ennustettavissa. 

Kuvassa kukin piste vastaa yhtä c:n arvoa ja kyseisen pisteen väri kertoo tarvittujen iterointikierrosten lukumäärän kyseisellä C:n arvolla. Kaikki pisteet, joiden väri on sama, ovat tarvinneet saman määrän iterointeja. Iterointien lukumäärän kasvun myötä väri muuttuu tumman sinisestä sinisen ja vihreän kautta keltaiseen ja edelleen muihin väreihin. Kuvaan muodostuu selvä reuna-alue, jossa värit vaihtuvat nopeasti. Tällä alueella on tyypillistä, että aivan mitättömän pieni c:n muutos vaikuttaa voimakkaasti ja arvaamattomasti tarvittavien iterointien määrän ja sitä kautta pisteen väriin.

## Tarkka määritelmä & peruspiirteitä

Mandelbrotin joukko käsittää ne kompleksifunktion z*<sub>n+1</sub> = z<sub>n</sub>*2 + *c* muuttujan *c* arvot, joilla funktion arvo pysyy rajattuna. Jos funktion itseisarvo on koskaan suurempi kuin 2, se kasvaa mielivaltaisen suureksi, täten ei pysy rajattuna. Esimerkiksi *C=1* tuottaa lukujonon *0,1,2,5...*, ja ei siksi kuulu joukkoon. Toisaalta *C=-1* tuottaa lukujonon *0,-1,0,-1,0...*, ja kuuluu joukkoon. Joukkoon kuuluvat *C:*n arvot joko lähestyvät tiettyä pistettä (esim. *C=0* tai *C=0.1*) tai tiettyä sykliä (esim. *C=-1).* Yksittäistä pistettä lähestyvät arvot muodostavat joukon suurimman kardioidin, muut pisteet joukon loppuosan. Joukko on itseään muistuttava, toisin sanoen se sisältää loputtoman määrän lähes täydellisiä kopioita itsestään. Suurin näistä on nähtävissä joukon "antennissa". Antennin ns. "minijoukko" sisältää itsessään myös antennin, joka puolestaan sisältää vielä pienemmän minijoukon, jne.

## Aiheesta muualla

* "Mandelbrot set – online generator" 
* Fractint-ohjelmisto . 
* Mandelbrot Fractal Set Trip. Video. 
* Suomenkieliset ohjelmointiohjeet Mandelbrotin joukon tekemiseksi Lazaruksen TAChart- kaaviokomponentilla.
Suomuluri

**Suomuluri** (*Trichoglossus chlorolepidotus*) on sateenkaarilurien sukuun kuuluva kaija.

## Koko ja ulkonäkö
Linnun pituus on noin 23 cm. Aikuisen linnun höyhenpuku on yleisväriltään vihreä. Rinnan ja vatsan höyhenet ovat keltaisia levein vihrein reunoin saaden ne näyttämään suomumaisilta. Pyrstön alapeitinhöyhenet, reidet ja kupeiden alaosa ovat vihreät voimakkain keltaisin kuvioin. Siipien alapeitinhöyhenet ja siipisulkien alapinnalla oleva leveä vyö ovat oranssinpunaiset. Nokka punainen,  iiris oranssinkeltainen ja koivet harmaanruskeat. Sukupuolet ovat samanvärisiä. Nuorella linnulla iiris on vaaleanruskea ja nokka ruskehtava keltaisin täplin.

## Esiintyminen
Suomuluri esiintyy yleisenä Koillis-Australiassa Queenslandin Cooktownista Uuden Etelä-Walesin Illawaran alueelle sekä joillakin rannikon edustan saarilla. Ne ovat vaelluslintuja, jotka vaeltavat ravinnon perässä.

Lajin esiintymisalueen laajuus on 100&nbsp;000–1&nbsp;000&nbsp;000 neliökilometriä ja sen kanta on elinvoimainen.

## Elinympäristö
Suomulurit elävät avoimissa metsissä, savanneilla ja teepuutiheiköissä.

## Lisääntyminen
Laji on ilmeisesti yksiavioinen. Pesintää tapahtuu koska tahansa toukokuun ja helmikuun välillä. Pesä sijaitsee tavallisesti korkealla puunkolossa. Naaras munii kaksi tai harvoin kolme munaa. Haudonta kestää noin 25 päivää ja ilmeisesti vain naaras hautoo. Molemmat emot ruokkivat poikasia kolmasti päivässä. Poikaset lähtevät pesästä 6–7 viikon ikäisinä.

## Ravinto
Suomulurit liikkuvat usein suurissa parvissa ja ruokailevat enimmäkseen eukalyptuspuissa. Ne syövät siitepölyä, mettä, kukkia, siemeniä, marjoja ja hedelmiä. Niiden nokka ja kieli ovat erilaistuneet siten, että nokka on kapea ja kielen päässä on eräänlainen harja siitepölyn nuolemista varten.

## Lähteet
Jillian Henry

**Jillian Marisa Henry** (s. 22. lokakuuta 1996 Kalifornia, Yhdysvallat) on yhdysvaltalainen näyttelijä, joka on esiintynyt ääninäyttelijänä useissa eri animaatioelokuvissa. Hänellä on kaksi isoveljeä, jotka ovat Aaron Henry ja Michael Tyler Henry, he kummatkin ovat myös näyttelijöitä. Jillian Henry tunnetaan melko hyvin animaatioelokuvasta *[[Lilo & Stitch 2]]*, jossa hän esitti Elenan ääntä. Hänen ensiesiintymisensä oli vuonna 1997 televisiosarjassa *[[Unsolved Mysteries]]*, jossa hän esiintyi yhdessä jaksossa. Tuolloin hän oli 1-vuotias. Henry on esiintynyt myös televisiosarjassa *[[Mullan alla]]* vuonna 2003 yhdessä jaksossa.

## Aiheesta muualla
*
Kaukalopallon maailmanmestaruuskilpailut 2000

**Kaukalopallon maailmanmestaruuskilpailut 2000** pelattiin Ruotsin Skellefteåssa. Suomivoitti kaikki neljä peliään ja otti MM-kullan. Suomi voitti alkusarjassa Ruotsin, Valko-Venäjän ja Venäjän, joka kaatui myös MM-finaalissa.
Cycles

__NOTOC__
**Cycles** on grindcore-yhtye Rotten Soundin viides albumi. Se julkaistiin 9. tammikuuta 2008 levymerkillä Spinefarm Records.

Albumi ylsi ensimmäisellä listaviikollaan Suomen virallisen listan sijalle 12. Kappaleista ”Praise the Lord” ja ”Blind” kuvattiin musiikkivideot.

## Kappaleet
#
#
#
#
#
#
#
#
#
#
#
#
#
#
#
#
#
#

## Kokoonpano

### Yhtye
* Keijo Niinimaa – laulu
* Mika Aalto – kitara
* Toni Pihlaja – basso
* Sami Latva – rummut

### Vierailevat muusikot
* Juha Yli-koski – soolokitara (kappaleet 3, 9 ja 14)
* Ilari Autio – sello (kappale 18)
* Spellgoth – laulu (kappaleet 2, 5 ja 9)

### Tuotanto
* Janne Saksa – tuottaja, äänittäjä
* Pelle Henricsson – masteroija
* Thomas Boutet – kansikuva
* Thomas Ekström – valokuvat

## Arvostelut
* About.com: 
* Desibeli.net: 
* Imperiumi.net: 
* Nyt.fi: 
* Soundi: 

## Lähteet

## Aiheesta muualla
* 
*
Oulun Fröökynät

**Oulun Fröökynät** on oululainen tyttö- ja nuorisokuoro, joka on perustettu vuonna 1988. Nimi muutettiin vuonna 2006 nuorisokuoro Oulun Fröökynöiksi. Kuoro esittää hengellistä sekä viihteellistä musiikkia. Kuoro toimii Oulun NMKY:n alaisuudessa. Kuoroa johtaa Ahti Sepp.

Kuorossa on kaksi eri ryhmittymää, lapsikuoro *Lauluflikat* ja nuorisokuoro *Fröökynät*. Harjoitukset ovat kerran viikossa ja leireillä käydään noin kolmesti vuodessa. Esityksiä järjestetään yleisesti Oulussa. Fröökynät ovat esiintyneet myös muualla kuin Suomessa. 

## Diskografia
* *Raatinsaaren Joulu* (yhdessä Ynnin poikien kanssa).

## Lähteet

## Aiheesta muualla
* Oulun Fröökynöiden kotisivut
Ranskan Grand Prix 1979

**Ranskan Grand Prix 1979** oli Formula 1 -sarjan osakilpailu, joka ajettiin 1. heinäkuuta 1979 Dijonin radalla Ranskassa. Kilpailun voitti Renault'lla paalupaikalta startannut Jean-Pierre Jabouille. Voitto oli ensimmäinen, joka saavutettiin turbomoottorilla.

Kilpailu tunnetaan myös taistelusta, joka käytiin toisesta sijasta Ferrarin Gilles Villeneuven ja Renault'n René Arnouxin välillä. He ohittivat ja ottivat rengaskontaktia toisiinsa useasti viimeisten kierrosten aikana. Taistelua on usein kuvailtu yhdeksi ikimuistoisimmista hetkistä Formula 1-sarjassa. Vaikka Arnoux jäi lopulta kolmanneksi, hän on myöhemmin kuvaillut tapausta yhdeksi parhaista Formula 1- muistoistaan.. Kilpailu oli F1-historian ensimmäinen, jossa kumpikin Williams-tallin autoista ylsi pisteille.

## Tulokset

## Muuta

*Paalupaikka: Jean-Pierre Jabouille – 1.07,19
*Nopein kierros: René Arnoux – 1.09,16 (kierroksella 71)
*Michelin rengasvalmistajan 10. voitto.

## Lähteet
William Goldman

**William Goldman** (12. elokuuta 1931 – 16. marraskuuta 2018) oli yhdysvaltalainen romaanikirjailija ja elokuvakäsikirjoittaja. Hänet palkittiin kahdella Oscarilla, yhdellä Bafta-palkinnolla ja kahdella Edgarilla.

Goldman kasvoi juutalaisessa perheessä Illinoisin Highland Parkissa. Hän valmistui Oberlin Collegesta vuonna 1952 ja Columbian yliopistosta 1956. Elokuvia, joihin Goldman on antanut panoksensa, ovat muun muassa *[[Maratoonari (elokuva)|Maratoonari]]* (1976), *[[Presidentin miehet]]* (1976), *[[Yksi silta liikaa (elokuva)|Yksi silta liikaa]]* (1977), *[[Piina (elokuva)|Piina]]* (1990), *[[Näkymättömän miehen muistelmat]]* (1992) ja *[[Pedon sydän (elokuva)|Pedon sydän]]* (2001).

Goldman oli naimisissa Ilene Jonesin kanssa, kunnes he erosivat vuonna 1991; parille syntyi kaksi tytärtä. Myös Williamin veli James Goldman (1927–1998) oli käsikirjoittaja.

Goldman kuoli 87-vuotiaana keuhkokuumeen ja paksusuolen syövän aiheuttamiin komplikaatioihin.

## Lähteet

## Aiheesta muualla
*
Afrikanlepinkäiset

**Afrikanlepinkäiset** (Malaconotidae) on heimo pienenkokoisissa varpuslinnuissa. Niitä löytyy luonnonvaraisina ainoastaan Afrikasta, ja ne elävät pensaikkoisilla tai avoimilla alueilla. Afrikanlepinkäiset ovat pienehköjä lintuja. Näiden lintujen tapa pyydystää hyönteisiä pensaikossa oksilta, on samantapainen kuin lepinkäisillä. Afrikanlepinkäiset ovat yleensä värikkäitä tai suurimmaksi osaksi mustia, jolloin lajia on vaikea nähdä. Tyypillinen pesä on kovera ja puussa, ja sinne on munittu 4 munaa tai enemmän. Jotkin afrikan-lepinkäislajit pörhistävät höyhenensä siten, että lintu näyttää hyvinkin pallomaiselta.

Afrikanlepinkäisiin kuuluu 9 sukua ja 44 lajia.

## Suvut ja lajit

### [[Ruusulepinkäiset]] (''Malaconotus'')

### [[Pensaslepinkäiset]] (''Tchagra'')

### [[Tropiikkilepinkäiset]] (''Laniarius'')

### [[Loistolepinkäiset]] (''Chlorophoneus'')

### [[Huiskulepinkäiset]] (''Dryoscopus'')

### [[Viherlepinkäiset]] (''Telophorus'')

### Lajeja, joilla on oma sukunsa
* Ruusurintalepinkäinen (*Rhodophoneus cruentus*)
* Pikkupensaslepinkäinen (*Bocagia minuta*)
* Kääpiölepinkäinen (*Nilaus afer*)

## Lähteet
HansaWorld

**HansaWorld** on IT-alan yritys, joka tuottaa ohjelmistoja PK-yrityksille. Sillä on noin 78&nbsp;000 asiakasta 110 maassa. HansaWorld Finland Oy Ab on rekisteröity vuonna 2000.

HansaWorldin tuotteet käsittävät toiminnanohjauksen, asiakkauudenhallinnan, taloushallinnon ja sähköisen liiketoiminnan. HansaWorld konserni työllistää maailmanlaajuisesti noin 300 työntekijää.
HansaWorldin tuotteet ovat monikielisiä ja tukevat useita käyttöjärjestelmiä. HansaWorld-tuotteiden ohjelmointikieli on C++. 

## Lähteet
T. A. Engström

**Toivo Armas (Johannes) Engström** (1. elokuuta 1917 Helsinki – 16. joulukuuta 1982 Porvoon mlk) oli suomalainen kirjailija ja kääntäjä. Hän kirjoitti useita nuortenkirjoja,  muun muassa kaksi *Avaruuspallo*-tieteiskirjaa. Hän käänsi Seppo Ilmarin nimellä muun muassa Edgar Rice Burroughsin teoksia, kuten Tarzan- ja Mars-kirjoja (John Carter of Mars), ja julkaisi niitä omistamansa Taikajousi-kustannusyhtiön kautta.

## Teoksia

* *Sotakoira Pohjan Ricky* (1943)
* *Myrskylintu* (1943)
* *Myrskylintu purjehtii länteen* (1945)
* *Takaisin Myrskylintuun* (1947)
* *Gasellipoika* (1948)
* *Avaruuspallo* (Rymdkulan, 1957, suom. 1969)
* *Toivekoira* (1958)
* *Jäljet lumessa* (1959)
* *Nuoret merikarhut* (1965)
* *Viimeinen purjehdus* (1969)
* *Avaruuspallon paluu* (suom. 1972)
* *Kultaa, kultaa* (1976)
* *Leeoo!* (1982)
**"Korsupakinat"*, Taikajousi 1969
**Buffalo - Kohtalon tuuli* Ernest Thompson Setonin elämäkerta. Teos on ilmestynyt nimellä *Buffalo Vind* Söderström & Co. kustantamana Helsingissä 1952 ja Ruotsissa Lindqvistillä 1953

## Kirjallisuutta

* *Kotimaisia tieteis- ja fantasiakirjailijoita*. Toimittaneet Vesa Sisättö ja Toni Jerrman. BTJ Kirjastopalvelu, 2006.
Asturian vanhan kuningaskunnan kirkot

**Asturian vanhan kuningaskunnan kirkot** edustavat  esiromaanista tyyliä  - ne rakennettiin ennen kuin romaaninen  tyyli levisi Eurooppaan.  Asturia oli Iberian niemimaan ensimmäinen kristitty kuningaskunta. Se ei silti elänyt eristyksissä muusta kristikunnasta. Useita Asturian kaupunkeja ol ikiaikaisen Santiago di Compostolan pyhiinvaellusreitin varrella. Muutenkin yhteydet Ranskaan olivat tiiviit.  Alfonso II:n aikana (791–842) Oviedon kaupungissa toteutettiin useita suurellisia rakennushankkeita. Tyypillisiset asturialaiset kirkot on rakennettu basilikan malliin kantavien pilarien ja niiden väliin muurattujen melko ohuiden tiiliseinien avulla. Niissä on keskilaiva ja kaksi sivulaivaa.  Sisäseinät on koristettu freskoilla.  

Oviedossa on useita UNESCOn maailmanperintöluettelon kohteita. Asturian kirkot lisättiin niihin erityismaininnalla.

## Lähteet

## Aiheesta muualla
*Asturian kaupungit
San Millán

**San Millán** on kahden luostarin paikkakunta Riojan alueella Espanjan pohjoisosassa. Luostareista tuli pyhiinvaelluskohde 500-luvun puolessavälissä. Suson luostarin sanotaan olevan paikka, jossa espanjan ja baskin kieliä on ensi kerran kirjoitettu. Susossa on jäljellä romaanista tyyliä edustava kirkko tuolta ajalta. 1500-luvulla luostarin veljestö muutti uudempiin tiloihin Yuson luostariin, alamäkeen edellisestä luostarista. Yhteisö on edelleen elinvoimainen.
Luostarit ovat Unescon maailmanperintökohde esimerkkinä puolitoista vuosituhatta jatkuneesta luostariperinteestä, ja eräänä espanjan kielen kehittymisen ja vaalimisen tyyssijana.

## Lähteet
 
## Aiheesta muualla
Karl Schranz

**Karl Schranz** (s. 18. marraskuuta 1938 Sankt Anton am Arlberg, Itävalta) on itävaltalainen uransa lopettanut alppihiihtäjä, kolminkertainen maailmanmestari ja olympiamitalisti.

Schranz voitti urallaan maailmanmestaruuden syöksylaskussa ja alppiyhdistetyssä vuonna 1962 sekä suurpujottelussa 1970. Suurpujottelun hopeaa hän saavutti Chamonixissa 1962 ja pronssia Portillossa 1966. Innsbruckin talviolympialaisissa 1964 Schranz sijoittui suurpujottelussa hopealle Ranskan François Bonlieun jälkeen. Grenoblen olympialaisissa neljä vuotta myöhemmin Schranz oli syöksylaskussa viides ja suurpujottelussa kuudes. Hänen MM-uraltaan löytyvät vielä neljännet tilat pujottelusta 1962 ja syöksylaskusta 1970.

Vuonna 1968 Schranz laski Grenoblen olympialaisissa pujottelukilpailun voittoon. Kilpailun tuomaristo kuitenkin hylkäsi hänet myöhemmin, sillä Schranz oli saanut uusia olympiakultaan johtaneen laskunsa, koska väitti, että "mustiin pukeutunut mies" oli pilannut hänen ensimmäisen laskunsa. Pujottelun olympiakullan voitti lopulta kisojen isäntämään Jean-Claude Killy.

Alppihiihdon maailmancupin kokonaiskilpailun voittoon Schranz ylsi urallaan kaksi kertaa, vuosina 1969 ja 1970. Hän voitti lisäksi 12 osakilpailua, joista 8 tuli syöksylaskussa ja 4 suurpujottelussa. Syöksylaskun maailmancupin Schranz voitti kaksi kertaa vuosina 1969 ja 1970 ja suurpujottelun cupin kerran vuonna 1969.

Schranz lopetti uransa vuonna 1972.

## Lähteet
*
*Schranz Ski-databasen sivuilla 

### Viitteet

## Aiheesta muualla
*Karl Schranzin kotisivut
Luolatutkimus

**Luolatutkimus** on harrastuksena tehtävää luonnonluolien etsintää ja niissä retkeilemistä. Sitä harrastetaan eniten alueilla, joiden kallioperä on pehmeää kalkkikiveä, joka suosii veden kaivertamien luolien muodostumista.

## Luolatutkimuksen historia

On epäselvää, milloin luolatutkimus harrastuksena alkoi. 1800-luvun lopussa speleologia tai tieteellinen luolien tutkimus sai alkunsa, ja harrastusluonteinen luolatutkimus erosi siitä 1900-luvulla.

## Luolatutkimuksessa käytettävät varusteet

Ensisijaisesti luolatutkija tarvitsee lämpimän ja kosteutta kestävän vaatekerran, kypärän ja valonlähteen.

## Luolatutkimus Suomessa

Luolatutkimuksen harrastajat perustivat Suomessa vuonna 2010 yhdistyksen nimeltä Suomen luolaseura. 

## Lähteet

## Aiheesta muualla

*http://caving.fi/ - Suomen luolaseura
Sam Snead

**Samuel Jackson "Sam" Snead** (27. toukokuuta 1912 – 23. toukokuuta 2002) oli yhdysvaltalainen golfaaja, joka voitti menestyksekkään uransa aikana 82 turnausta PGA Tourilla. Voitoista seitsemän oli niin kutsuttuja *major championshipeja*: The Masters Tournament (1949, 1952, 1954), Britannian avoin (1946) ja PGA Championship (1942, 1949, 1951).

Snead aloitti ammattilaisuransa vuonna 1934. Hän on kuulunut World Golf Hall of Fameen vuodesta 1974, ja hänelle myönnettiin vuonna 1998 PGA Tourin palkinto elämäntyöstä.

Snead julkaisi myös kirjallisuutta ja lehtikolumneja golfista. Vuonna 2000 hän sijoittui *Golf Digest* -lehden listauksella kaikkien aikojen kolmanneksi suurimmaksi golfaajaksi Jack Nicklausin ja Ben Hoganin jälkeen. Hän kuoli synnyinosavaltiossaan Virginiassa aivoverenkiertohäiriön komplikaatioihin neljä päivää ennen kuin olisi täyttänyt 90.
Normitettu aaltofunktio

Kvanttimekaniikassa **normitetulla** **[[aaltofunktio]]lla** (eli tilafunktiolla) tarkoitetaan sellaista funktiota, jonka normi on ykkösen suuruinen. Koska kvanttimekaniikan tila-avaruus on aina sisätuloavaruus, voidaan normitus määrittää myös sisätulon kautta, eli tila |\psi\rangle on normitettu jos


\langle \psi | \psi \rangle = 1,


missä \langle \psi| on tilan |\psi\rangle  konjugaattitila. Esimerkiksi paikkaesityksessä normitus voidaan esittää muodossa


\int d^d\vec{r}\psi^*(\vec{r}) \psi(\vec{r})=1,


missä d on avaruuden ulottuvuus ja integraali kulkee yli koko ko. avaruuden.

## Kirjallisuutta
*
Owensboro

**Owensboro** on kaupunki Kentuckyn osavaltiossa, Yhdysvalloissa. Se on Daviessin piirikunnan hallintokaupunki ja noin 56&nbsp;000 asukkaallaan Kentuckyn kolmanneksi suurin kaupunki. Se sijaitsee U.S. Route 60 -tien varrella, noin 54 kilometriä kaakkoon Indianan Evansvillestä. Kaupungin metropolialueella asuu noin 112&nbsp;000 ihmistä. 

Pinta-alaltaan Owensboro on 48,3 neliökilometrin suuruinen. Pinta-alasta maa-alaa on 45,1 neliökilometriä ja vesialaa 3,2 neliökilometriä. Asukastiheys kaupungissa on 1&nbsp;200 as./km².

Owensboron alue asutettiin 1790-luvulla ja se tuli tunnetuksi nimellä Yellow Banks. Vuonna 1817 sille myönnettiin kaupunginoikeudet nimellä Owensborough. Nimi lyhennettiin nykyiseen muotoonsa vuonna 1893.

Mm. tunnettu näyttelijä Johnny Depp on kotoisin Owensborosta.

## Aiheesta muualla

* Viralliset sivut
M/S Cotentin

**M/S Cotentin** () on ranskalaisen SOMACOTin omistama ro-ro-rahtialus. SOMACOT on sataprosenttisesti ranskalaisen Brittany Ferries -varustamon omistuksessa. Alus on valmistunut vuonna 2007 Aker Finnyardsin Helsingin telakalla Suomessa. *Cotentin* on rekisteröity Ranskan lipun alle ja sen kotisatama on Cherbourg. Nykyisin Brittany Ferries liikennöi aluksella reitillä Cherbourg–Poole / Poole–Santander. 

## Käyttöhistoria

2. elokuuta 2005 alus tilattiin. Suunniteltu luovutusajankohta oli keväällä 2007. Aker Finnyardsin Rauman ja Helsingin telakat jakoivat rakennustyöt keskenään. Luovutus Brittany Ferriesille tapahtui 9. marraskuuta 2007. 26. marraskuuta alus kastettiin, jonka jälkeen se aloitti liikennöinnin nykyisellä reitillään Cherbourg–Poole / Poole–Santander.

## Lähteet

## Aiheesta muualla
*Fakta om Fartyg – M/S Cotentin 
*Brittany Ferries: Cotentin
Veneskosken kesäteatteri

**Veneskosken kesäteatteri** on Kankaanpään Veneskosken kylässä toimiva ulkoilmateatteri. Se on perustettu vuonna 1990. 

Veneskosken kesäteatterissa on 450 hengen katsomo. Veneskosken kesäteatteri sijaitsee vanhassa kyläkulttuurimiljöössä Karvianjoen rannalla. Teatteritoimintaa ylläpitää Veneskosken kyläyhdistys. Ohjelmistotuotannosta ovat vastanneet vuorotellen Veneskoskosken kyläyhdistys sekä Kankaanpään Nuorisoseura.

Teatterialue on rakennettu kyläläisten talkoovoimalla ja se sijaitsee Kankaanpään kaupungilta vuokratulla maa-alueella. Veneskoski on saanut teatterikipinän kylässä asuneen kirjailija Jaakko Kaapan näytelmäkäsikirjoituksista, joista osa kertoo kylän historiasta.

## Ohjelmisto 1990-2025

*2025: Niskavuoren naiset
*2024: Kuin jäitä polttelis
*2023: Paanasen paluu
*2022: Kahden naisen putkiremppa
*2021: Hilman päivät
*2020: ei esitystä (korona)
*2019: Poikamiehen pesäpuu
*2008: Mimmi Paavaliina
*2007: Amalia ja aikamiespojat
*2006: Justiina
*2005: Jääkärin morsian
*2004: Mooses ja mahvian miehet
*2003: Laulu tulipunaisesta kukasta
*2002: Mooseksen penninpyöritys
*2001: Miljonäärin sikabileet
*2000: Mooseksen pontikkapisnes
*1999: Soikkalaiset
*1998: Soikkalaiset
*1997: Ota oppia vaarista
*1996: Kurdin Prinssi
*1995: Rykmentin murheenkryyni
*1993: Paholaispolska
*1992: Pikku Pyhimys
*1991: Kenttäpostia
*1990: Kenttäpostia

## Aiheesta muualla
*Veneskosken kotisivut, myös kesäteatterin kotisivut
Cerveteri

**Cerveteri** on kunta Italiassa Latiumin alueella lähellä Roomaa. Kunnassa on vajaat 40&nbsp;000 asukasta.

Cerveteri tunnettiin alun perin nimellä Caere tai *Caere Vetere* eli vanha Caere. Cerveteri on tunnettu etruskien haudoista. *Necropoli della Banditaccia* on etruskien hauta-alue, joka on yhdessä läheisen Tarquinian kanssa hyväksytty Unescon maailmanperintölistalle. Necropoli della Banditaccia on 400 hehtaarin laajuinen, Välimeren seudun laajin nekropoli. Vierailijoita päästetään kymmenen hehtaarin osaan. Alueella on yli tuhat hautakammiota, useimmat niistä etruskeille tyypillisissä hautakummuissa.  

Nekropoli on kehittynyt 900-luvulta eaa. Sitä laajennettiin 600-luvulta eaa. alkaen tarkan suunnitelman mukaan.

## Lähteet
* Nielsen, Marjatta & Kaimio, Jorma & Jarva, Eero: Etruskit. WSOY, 2003. . 
### Viitteet

## Aiheesta muualla

*http://www.comune.cerveteri.rm.it/
*Unesco
Kristuksen sotilaallinen ritarikunta

**Kristuksen sotilaallinen ritarikunta** () oli alkujaan portugalilainen sotilaallinen ritarikunta, joka jatkoi temppeliherrain ritarikunnan perinteitä. Vasco da Gama oli ritarikunnan jäsen. Hänen lippulaivaansa Sāo Gabrielin purjeita esittävissä kuvissa näkyy järjestön tunnus, punareunainen risti valkoisella pohjalla. Järjestö perustettiin vuonna 1318, kun Portugalin kuningas Dinis I otti ritarit suojelukseensa heidän paettuaan vainojen vuoksi muualta Euroopasta. Dinis kieltäytyi osallistumasta temppeliherrain vainoihin ja perusti näille uuden ritarikunnan sillä verukkeella, että nämä suojelisivat Portugalia Pohjois-Afrikan muslimeilta.

Nykyisin ritarikunnan kunniamerkkejä jakaa Portugalin hallitus. Sitä jaetaan sekä siviilelille että sotilaille tunnustuksena poikkeuksellisesta palveluksesta tasavallan hyväksi. Saajan ei tarvitse olla Portugalin kansalainen. Ritarikunnan suurmestari on Portugalin presidentti.

Kunniamerkkiä jaetaan kuudessa luokassa:

*  Suurketju
*  Suurristi
*  Suurupseeri
*  Komentaja
*  Upseeri
*  Ritari

## Lähteet
Mestarien liigan kausi 1998–1999

**Mestarien liigan kausi 1998–1999** oli Mestarien liigan seitsemäs kausi ja Euroopassa pelattavan jalkapallocupin 44. kausi. Loppuottelu pelattiin Camp Noulla, Barcelonassa 26. toukokuuta 1999 Manchester Unitedin ja Bayern Münchenin välillä. Manchester United voitti ottelun 2–1 ja varmisti toisen Mestarien liigan voittonsa. Liigassa oli ensimmäistä kertaa mukana myös suomalaisjoukkue, Helsingin Jalkapalloklubi.

## Karsintakierrokset
### Ensimmäinen karsintakierros

|-
| colspan="5" | Kaikissa ottelupareissa ensimmäisen osaottelun kotijoukkue on ilmoitettu ensin.
|}

### Toinen karsintakierros

|-
| colspan="5" | Kaikissa ottelupareissa ensimmäisen osaottelun kotijoukkue on ilmoitettu ensin.
|}

## Lohkovaihe

### Lohko A

O = ottelut, V = voitot, T = tasapelit, H = häviöt, TM = tehdyt maalit, PM = päästetyt maalit, ME = maaliero

#### Ottelut

### Lohko B

O = ottelut, V = voitot, T = tasapelit, H = häviöt, TM = tehdyt maalit, PM = päästetyt maalit, ME = maaliero

#### Ottelut

### Lohko C

O = ottelut, V = voitot, T = tasapelit, H = häviöt, TM = tehdyt maalit, PM = päästetyt maalit, ME = maaliero

#### Ottelut

### Lohko D

O = ottelut, V = voitot, T = tasapelit, H = häviöt, TM = tehdyt maalit, PM = päästetyt maalit, ME = maaliero

#### Ottelut

### Lohko E

O = ottelut, V = voitot, T = tasapelit, H = häviöt, TM = tehdyt maalit, PM = päästetyt maalit, ME = maaliero

#### Ottelut

### Lohko F

O = ottelut, V = voitot, T = tasapelit, H = häviöt, TM = tehdyt maalit, PM = päästetyt maalit, ME = maaliero

#### Ottelut

### Toiseksi tulleiden sijoitukset

O = ottelut, V = voitot, T = tasapelit, H = häviöt, TM = tehdyt maalit, PM = päästetyt maalit, ME = maaliero

## Pudotuspelit
### Pudotuspelikaavio

### Loppuottelu

## Maalintekijät

**8 maalia:**
*Dwight Yorke (Manchester United)
*Andri Ševtšenko (Dynamo Kiova)

**7 maalia:**
*Zlatko Zahovič (Porto)

**6 maalia:**
*Filippo Inzaghi (Juventus)

**5 maalia:**
*Nuno Gomes (Benfica)
*Ruud van Nistelrooy (PSV)

**4 maalia:**
*Andy Cole (Manchester United)
*Sonny Anderson (Barcelona)
*Paul Scholes (Manchester United)
*Siniša Gogić (Olympiakos)
*Ryan Giggs (Manchester United)
*Jürgen Rische (Kaiserslautern)
*Carsten Jancker (Bayern München)
*Stefan Effenberg (Bayern München)
*Mario Basler (Bayern München)
*Serhi Rebrov (Dynamo Kiova)

**3 maalia:**
*Andrei Tihonov (Spartak Moskova)
*Rivaldo (Barcelona)
*Sigurd Rushfeldt (Rosenborg)
*Clarence Seedorf (Real Madrid)
*Raúl (Real Madrid)
*Giovane Elber (Bayern München)
*Roberto Baggio (Inter)
*Uwe Rösler (Kaiserslautern)
*Hakan Şükür (Galatasaray)
*Roy Keane (Manchester United)
*Antonio Conte (Juventus)
Lonja de la Seda

**Lonja de la Seda** on vanha silkin tukkukauppaa varten rakennettu rakennusryhmä Valencian kaupungissa Espanjassa. Se on rakennettu vuosina 1482–1533 ja edustaa myöhäisgoottilaista arkkitehtuuria hienoimmillaan. Rakennusryhmä on Unescon maailmanperintökohde vuodesta 1996.

Sen lisäksi, että rakennus on edustava esimerkki keskiaikaisista kauppapaikoista, se sisältää elementtejä 1400-luvun lopulla Euroopassa kehittyneestä uudesta arkkitehtuurista, joka hyödyntää entistä rohkeampaa rakennustekniikkaa (hiekkakivestä työstetyt kierteelliset pylväät ja monimutkaiset holvit).

## Lähteet
Åkerblom

**Åkerblom** on muun muassa seuraavien henkilöiden sukunimi:

* Anne Åkerblom (s. 1960), suomalainen judoka
* Arne Erik Emil Åkerblom, *Mille Schmidt* (1922–2003), ruotsalainen näyttelijä
* Bengt Åkerblom (1967–1995), ruotsalainen jääkiekkoilija
* Bror Åkerblom (1908–1984), suomalainen kielitieteilijä, paikallishistorioitsija ja professori
* Christian Theodor Oker-Blom, vuoteen 1865 *Åkerblom* (1822–1900), suomalainen kenraali ja senaattori
* Curt Åkerblom, *Orre Christian*, suomalainen muusikko
* Hans Åkerblom (1934–2019), suomalainen lastentautien ja pediatrisen endokrinologian erikoislääkäri ja professori
* Iras Åkerblom (1922–2008), suomalainen pituushyppääjä ja kolmiloikkaaja
* Kristian Åkerblom (K. V. Åkerblom) (1877–1954), kansakoulunopettaja, kouluneuvos, filosofian kunniatohtori ja RKP:n kansanedustaja 1910–1930-luvuilla
* Kustaa Åkerblom eli *Rutavaari* (1801–1893), suomalainen Leivonmäellä asunut uskonnollisten näkyjen näkijä
* Maria Åkerblom (1898–1981), suomalainen herätysliikkeen johtaja ja unissasaarnaaja
* Matti Åkerblom (1740–1819), suomalainen rakennusmestari ja kirkonrakentaja, tunnetaan muun muassa Angelniemen kirkon rakentajana
* Rudolf Åkerblom (1849–1925), suomalainen taidemaalari
* Teemu Åkerblom (s. 1990), suomalainen jazzbasisti
* Viktor Åkerblom, oululainen porvari, Kurimon ruukin omistaja.

## Katso myös
*Villa Åkerblom, huvila Laajalahden rannalla Espoossa
*Oker-Blom, sukunimi.
Matti Åkerblom

**Matti Åkerblom** (aiemmin **Pärnä**, 1740 – 1819), oli suomalainen rakennusmestari ja kirkonrakentaja.

Åkerblom syntyi Eräjärvellä Koppalan ratsutilalle kuuluneessa Pärnän torpassa. Hän lähti Längelmäeltä kotoisin olleen Antti Piimäsen luokse Turkuun puusepän, kirvesmiehen ja kirkonrakentajan oppiin. Åkerblom oli viisi vuotta kirvesmiehen oppipoikana ja toiset viisi vuotta kisällinä ennen kuin rakensi vuonna 1773 mestarinäytteenään Halikon kirkon kellotapulin.

Tunnettuja rakennuksia:

* Angelniemen kirkko
* Pihlajaveden erämaakirkko (1780)
* Teiskon kirkko (1787–1788) ja kellotapuli (1798)
* Oriveden puukirkko (1781, paloi 1958)
* Oriveden kirkon kellotapuli (1780)
* Messukylän vanhan kirkon korjaukset (1796–1797)
* Kuoreveden kirkko
* Kuhmalahden kirkon kellotapuli (1782)
* Ruoveden kirkko
* Kurun kirkko
* Eräjärven kirkko
* Nurmijärven kirkko (1793)
* Tyrvännön kirkko (1798–1800)
* Vesilahden kirkko, suunnittelu yhdessä yli-intendentti Carl Fredrik Fredenheimin kanssa, rakentaja Martti Tolpo

## Lähteet

## Aiheesta muualla
John Shalikashvili

**John Malchase David Shalikashvili** (, 27. kesäkuuta 1936 Varsova, Puola – 23. heinäkuuta 2011 Tacoma, Washington) oli yhdysvaltalainen kenraali, joka oli Yhdysvaltain Euroopan joukkojen ja Naton komentaja 1992–1993 ja Yhdysvaltain puolustushaarakomentajien neuvoston puhemies 1993–1997.

John Shalikashvili syntyi Varsovassa georgialaiseen aristokraattiperheeseen. Hänen isänsä ruhtinas Dimitri oli aikoinaan Georgian demokraattisen tasavallan armeijan everstiluutnantti ja palveli myös Waffen-SS-joukoissa. Perhe pakeni Puolaan Puna-armeijan miehitystä 1920-luvulla ja edelleen Yhdysvaltoihin 1952.

John Shalikashvili opiskeli sähkötekniikkaa Bradley Universityssa ja sai Yhdysvaltain kansalaisuuden 1958. Hänet otettiin asevelvolliseksi samana vuonna, josta alkoi hänen sotilasuransa. Hän oli neuvonantajana Vietnamissa ja komensi 1. panssaridivisioonan tykistöä Länsi-Saksassa ja sai vuonna 1987 9. jalkaväkidivisioonan komentajuuden.

Hän oli ensimmäinen maahanmuuttaja, joka kohosi neljän tähden kenraaliksi. Hän johti operaatio Provide Comfortia ensimmäisessä Irakin sodassa, jonka jälkeen hänet nimitettiin Naton komentajaksi. Presidentti Clinton nimitti hänet Yhdysvaltain asevoimien korkeimpaan asemaan aselajien yhteisen pääesikunnan päälliköksi 1993, jossa asemassa hän oli, kunnes jäi eläkkeelle 1997.

Shalikashvili oli Stanford Universityn Kansainvälisen turvallisuuden ja yhteistyön vierailevana professorina. Vuonna 2004 hän oli neuvonantajana John Kerryn vaalikampanjassa. Saman vuoden elokuussa hän kärsi vakavan halvauskohtauksen.

Hän ilmoitti myöhemmin muuttaneensa mieltään Yhdysvaltain asevoimien homoseksuaaleja koskevasta “don’t ask, don’t tell” (älä kysy, älä kerro) -politiikasta, joka vahvistettiin 1993 hänen ollessaan johdossa.
Alkuvuodesta 2008 hän jätti neljän muun Nato-maiden entisen huippukomentajan kanssa pääsihteeri Jaap de Hoop Schefferille 150-sivuisen manifestin, jossa ajettiin sotilasliiton perinpohjaista uudistamista.

## Lähteet
* Gen. Shalikashvili faces his toughest battle after a stroke, Seattle Post-Intelligencer

### Viitteet

## Aiheesta muualla
Oravanlinna

**Oravanlinna** tai **Oravan linna** voi tarkoittaa seuraavia:

* Oravanlinna, Lohjelm-aatelissuvun asuttama torppa Vesilahden Krääkkiön kylässä
* Arwan linna (), keskiaikainen linna Slovakian Oravan maakunnassa.
La Fronde (sanomalehti)

**La Fronde** ('Linko') oli ranskalainen feministinen sanomalehti, jota alkoi julkaista Pariisissa 9. joulukuuta 1897 aktivisti Marguerite Durand (1864–1936). Durand oli tunnettu näyttelijä ja toimittaja, ja hän käytti julkisuutta hyväkseen houkutellakseen merkittäviä pariisilaisia naisia kirjoittamaan julkaisemaansa päivälehteen, jonka toimittamisesta ja juttujen kirjoittamisesta huolehtivat yksinomaan naiset. Edistääkseen tasa-arvon asiaa lehti esitti päivämäärän erilaisten kalentereiden mukaan, kuten vallankumouskalenterin, juutalaisen kalenterin ja gregoriaanisen kalenterin mukaan.

Lehti käsitteli feministisiä asioita hyvin laajasti ja toi esille muun muassa Jeanne Chauvinin vaatimuksen, että Ranskan hallituksen pitäisi myöntää hänelle oikeus toimia asianajajana ja Madeleine Pelletierille tämän vaatima oikeus toimia psykiatrina.

*La Fronden* levikki nousi lyhyeksi aikaa 50&nbsp;000 kappaleeseen, mutta syyskuussa 1903 taloudelliset vaikeudet pakottivat lehden supistamaan ilmestymistään yhteen kertaan kuukaudessa, ja kokonaan se jouduttiin lopettamaan maaliskuussa 1905.

## Lähteet
*M.net, ICT Business news and information
*Durandin elämäkerta
Marguerite Durand

**Marguerite Durand** (24. tammikuuta 1864 &ndash; 16. maaliskuuta 1936) oli ranskalainen näyttelijä, toimittaja ja johtava suffragetti.

Durand syntyi everstin ja kirjailijan aviottomana lapsena. Hän kävi roomalaiskatolista luostarikoulua. Mahdollisesti kapinoidakseen tiukan katolista taustaa vastaan hän siirtyi Pariisin konservatorioon mistä valmistui loistavin arvosanoin, ja liittyi sen jälkeen Comédie Françaiseen.

Hän luopui teatteriurastaan 1888 ja avioitui lupaavan nuoren juristin Georges Laguerren kanssa. Hänen miehensä oli poliittisesti kunnianhimoisen kenraalin Georges Boulangerin kannattaja. Hän tutustutti vaimonsa radikaalin politiikan maailmaan ja teetti hänellä pamfletteja "boulangistien" liikkeelle. Avioliitto jäi kuitenkin lyhyeksi, pariskunta erosi 1891.

Durand ryhtyi toimittajaksi ajan johtavaan sanomalehteen Le Figaroon. Vuonna 1896 lehti lähetti hänet tekemään juttua *Congrès Féministe International* (kansainvälinen feministikongressi) ja näennäisesti kirjoittamaan siitä humoristisen artikkelin. Kongressi vaikutti Durandin arvoihin ja asenteisiin, niin että seuraavana vuonna 9. joulukuuta 1897 hän perusti feministisen päivälehden La Fronde jatkaakseen siitä, mihin Hubertine Auclert'n *[[La Citoyenne]]* jäi.

Naisten toimittama Durandin sanomalehti puolusti naisten oikeuksia, joihin kuului oikeus asianajotoimintaan ja pääsy École des Beaux-Artsiin. Pääkirjoituksissa lehti vaati myös, että naisille oli myönnettävä Kunnialegioonan kunniamerkki ja oikeus osallistua parlamentin väittelyihin. Myöhemmin, 1910, Durand yritti saada naisehdokkaita parlamenttiehdokkaiksi. Vuoden 1900 Pariisin maailmannäyttelyyn hän järjesti Naisten oikeuksien kongressin. Durand perusti kesänviettopaikan naistoimittajille Pierrefondsiin Picardien seudulle, ryhtyi aktivoimaan työläisnaisia ja oli mukana perustamassa ammattiliittoja. 

Marguerite Durand kävelytti Pariisin kaduilla lemmikkileijonaansa, jonka nimi oli "Tiger". Hän vaikutti osaltaan koirien hautausmaan perustamiseen pariisilaiseen Asnières-sur-Seine esikaupunkiin, ja sinne haudattiin lopulta myös hänen leijonansa.

Hänen toimintansa toi mainetta Ranskan ja Euroopan feminismille ja kohotti sen arvostetulle tasolle. Hän laati valtavat määrät artikkeleita, jotka hän lahjoitti valtiolle 1931. Seuraavana vuonna avattiin Pariisissa Bibliothèque Marguerite Durand, Marguerite Durandin kirjasto.

## Lähteet
*Elämäkerta  Worcesterin Yliopisto

### Viitteet

## Kirjallisuutta
* Mary Louise Roberts, *Disruptive Acts: The New Woman in Fin-de-Siècle France*. 2002
* Jean Rabaut, *Marguerite Durand (1864-1936) "La Fronde" féministe ou "Le Temps"*, 1996.
Nikolai Pankratov

**Nikolai Vladimirovitš Pankratov** (, s. 23. joulukuuta 1982 Jekaterinburg) on venäläinen maastohiihtäjä, kaksinkertainen viestin MM-mitalisti.

Pankratov hiihti avausosuuden Venäjän viestijoukkueessa, joka saavutti Norjan ja Saksan jälkeen pronssia Oberstdorfin MM-kisoissa 2005. Hän sijoittui lisäksi yhteislähtökilpailussa kymmenenneksi. Pankratov avasi Venäjän viestin myös Sapporon MM-kilpailuissa 2007, jolloin tuloksena oli hopeaa Norjan voittaessa. 50 kilometrin perinteisen hiihtotavan kilpailussa hän oli yhdeksäs.

Maailmancupin henkilökohtaisissa kilpailuissa Pankratov on päässyt kolme kertaa palkintokorokkeelle (kauden 2007–2008 jälkeen). Ensimmäisen voittonsa hän saavutti yhdistelmäkilpailussa Canmoressa 22. tammikuuta 2008. Lisäksi hän on ollut toinen 15 kilometrin perinteisen kilpailussa Davosissa joulukuussa 2003 sekä vapaan tyylin sprintissä Rybinskissä tammikuussa 2007. Keväällä 2004 hän voitti Vasili Rotševin kanssa parisprintin Lahdessa ja kuului joulukuussa 2006 Venäjän voittoisaan viestijoukkueeseen La Clusaz'ssa.

Syyskuussa 2010 Pankratovin hallusta löytyi dopingaineita ja dopingvälineistöä ja tammikuussa 2011 hän sai kahden vuoden kilpailukiellon.

## Lähteet
*Nikolai Pankratov FIS:n tietokannassa  

### Viitteet
Aili Laitinen

**Aili Anja Aleksandra Laitinen** (o.s. **Pylvänäinen**, 4. huhtikuuta 1935 Toivakka – 20. joulukuuta 2001 Savonlinna) oli suomalainen lääkäri ja kansanedustaja.

Laitinen valmistui lääketieteen lisensiaatiksi vuonna 1964. Hän toimi Keski-Suomen parantolan osastonlääkärinä vuosina 1964–1967 ja Savonlinnan tuberkuloositoimiston lääkärinä vuodesta 1967.

Laitinen oli Liberaalisen Kansanpuolueen kansanedustajana vuosina 1972–1975. Hän edusti silloista Mikkelin läänin vaalipiiriä. Hän kuului myös Savonlinnan kaupunginvaltuustoon.

Hallitus ja eduskunta joutuivat keväällä 1972 ottamaan kantaa varsin epätavalliseen asiaan. Laitinen nimittäin tiedusteli hallitukselle jättämässään kirjallisessa kysymyksessä: "Mihin toimenpiteisiin hallitus aikoo ryhtyä sukupuolitautien ja ammattimaisen prostituution leviämisen ehkäisemiseksi ja aikooko hallitus ryhtyä toimenpiteisiin valtion bordellijärjestelmän luomiseksi, joka palvelisi sekä mies- että naisasiakkaita terveydellisesti turvatuissa olosuhteissa vai aikooko hallitus ryhtyä kiireellisiin toimenpiteisiin asiallisen ja tehokkaan sukupuolivalistuksen ja terveiden asenteiden kasvatuksen saamiseksi kaikkiin oppilaitoksiin ja valtion tiedotusvälineisiin irrallisten sukupuolitautien aiheuttamien haittojen ehkäisemiseksi?"

Hallituksen puolesta Laitisen kysymykseen vastasi silloinen sosiaali- ja terveysministeri Osmo Kaipainen. Kaipaisen mielestä valtion bordellijärjestelmä olisi ollut huono ratkaisu, joka olisi pikemminkin synnyttänyt uusia ongelmia kuin ratkaissut vanhoja. Bordellilaitos lakkautettiin Suomessa 1800-luvulla, eikä hallitus katsonut "olevan aihetta palata viime vuosisadalle tämän päivän ongelmien ratkaisemiseksi", Kaipainen totesi. Henkilökohtaisesti Kaipainen sanoi uskovansa valtiojohtoiseen yrittämiseen, mutta ei uskonut, että tällainen elinkeino olisi ollut kovin lähellä työväenhallituksen sydäntä. Sen sijaan Kaipainen sanoi hallituksen pitävän parempana vaihtoehtona tehokasta sukupuolivalistusta.

Laitinen syytti vastineessaan Kaipaista tekopyhyydestä ja ylimielisyydest ja sanoi, ettei hän kysymystä tehdessään halunnut bordelleja, vaan prostituutiota ylläpitävien syiden selvittämistä.

## Lähteet
* *Vuosisatamme kronikka*, Gummerus 1987
## Viitteet
2007 TU24

**2007 TU<sub>24</sub>** on asteroidi, jonka löysi Catalina Sky Survey -tutkimusryhmä 11. lokakuuta 2007.

Asteroidi kuuluu Apollo-asteroideihin ja se ohitti Maan 29. tammikuuta 2008 noin klo 10.33 Suomen aikaa vain 0,0037 AU:n eli 553&nbsp;000 kilometrin etäisyydeltä. Tämä vastaa vain 1,4 Kuun ja Maan välimatkaa ja kyseessä onkin lähin tällä hetkellä tunnettu potentiaalisesti vaarallisen asteroidin suorittama Maan lähiohitus ennen vuotta 2027. Se on myös lähin Maan ja asteroidin kohtaaminen vuoden 2006 jälkeen. Ohitukseen ei liittynyt törmäysriskiä. 

Ohituksen aikana asteroidin näennäinen magnitudi kohosi 10,3:een, jolloin se oli havaittavissa jo melko pienelläkin kaukoputkella (noin 7,5 cm läpimitasta ylöspäin). Kohde himmeni loitontuessaan nopeasti.

2007 TU24:n fysikaalisista ominaisuuksista ei tiedetä mitään, mutta sen uskotaan olevan S-tyypin asteroidi. Kohteen kirkkauden ja tyypin perusteella oletetun albedon perustella sen läpimitan arvellaan olevan noin 0,15–0,6 km. Ensimmäisten tutkamittausten perusteella kohde näyttäisi olevan hyvin epäsäännöllisen muotoinen ja sen läpimitaksi arvioidaan noin 250 metriä. Lähiohituksen aikana 2007 TU24:aa oli tarkoitus havaita mm. Goldstonen sekä Arecibon radioteleskoopeilla. Näiden havaintojen perusteella saatettiin saada aikaan kolmiulotteinen kuva asteroidista.

## Lähteet
*Asteroid Zooms by Earth  (julkaistu 29.1.)
*NASA Scientists Get First Images of Earth Flyby Asteroid  (julkaistu 25.1.)
*Near-Earth Asteroid 2007 TU24 to Pass Close to Earth on Jan. 29  (julkaistu 24.1.)
*Asteroidin ominaisuudet 
*Radan visualisointiappletti NASAn sivuilla 
*NASA: Astronomy Picture of the Day 30.1.2008

### Viitteet
George Lansbury

**George Lansbury** (22. helmikuuta 1859 Halesworth, Suffolk – 7. toukokuuta 1940 Lontoo) oli brittiläinen Työväenpuolueen poliitikko, kristitty pasifisti ja sanomalehtitoimittaja. Hän oli parlamentin jäsen 1910–1912 ja 1922–1940 ja Työväenpuolueen johtaja 1932–1935.

Suffolkissa syntyneestä Lansburystä tuli sosiaalisen oikeudenmukaisuuden ja työläisten työolosuhteiden puolustaja hänen työskennellessään Lontoon East Endissä köyhien parissa. Hänet valittiin ensi kerran parlamenttiin 51-vuotiaana vuonna 1910. Ensimmäisen maailmansodan aikana hän esitti pasifistisia näkemyksiä ja julkaisi sosialistista *Daily Herald* -lehteä 1919–1923.

Vuonna 1929 Lansburysta tuli Ramsay MacDonaldin toisen työväenpuolueen hallituksen yleisten töiden ministeri (*First Commissioner of Works*). Hallituksen kaaduttua kaksi vuotta myöhemmin ja työväenpuolueen kärsittyä vaalitappion 1931 Lansbury kieltäytyi ministerintehtävästä seuraavassa MacDonaldin ja Stanley Baldwinin kokoomushallituksessa. Hänet valittiin kuitenkin työväenpuolueen johtajaksi 1932, koska oli ainoa ministeritason poliitikko, joka onnistui uusimaan paikkansa parlamentissa. Vähitellen hän alkoi kohdata vastustusta kristillisen elämänkatsomuksensa takia. Vuonna 1935 hänet korvasi Clement Attlee.

Vuonna 1937 Lansbury yritti estää sodan syttymistä käymällä tuloksetta neuvottelemassa muun muassa Adolf Hitlerin kanssa.

## Lähteet

## Kirjallisuutta
*Shepherd, John: *Georges Lansbury:At the Heart of Old Labour*, Oxford University Press, 2002. .

## Aiheesta muualla
Niklas Bengtsson

**Niklas Bengtsson** on suomalainen kirjallisuudentutkija, kriitikko ja tietokirjailija. Omien kirjojen ohella hän on kirjoittanut ja toimittanut teoksia yhdessä muiden (Ismo Loivamaa, Tittamari Marttinen, Yrjö Repo, Marion Rung & Doris Stockmann) kanssa. 

Bengtsson on opiskellut Helsingin yliopistossa kotimaista kirjallisuutta ja uskontotiedettä. Hän on järjestänyt paikallisia kirjahistoriallisia näyttelyitä (kirjan muotoilusta, pomppiskirjoista ja miniatyyrikirjoista) eri paikkakunnilla, muun muassa Turun kirjamessuilla 2007.

## Teoksia
* 
* 
* 
* 
* 
* *Koko, muoto, materiaali ja rakenne: Näkökulmia miniatyyrikirjoihin* (2003)
* *Syö ja seurustele: Keittokirjabibliografia 1990–2003 ja gastronomista kaunokirjallisuutta* (2004)
* 
* 
* 	
* 
* 
* 
* Järki hyvä herätetty, valistus on viritetty: Lasten- ja nuortenlehtien synty ja kehitys 1800-luvulla. Nuorisotutkimusverkosto, 2024. 

### Muiden kirjoittajien kanssa
* "Kirja Suomessa" (2000) yhdessä Doris Stockmannin ja Yrjö Revon kanssa
* "The Book Trade in Finland" (2000) yhdessä Doris Stockmannin ja Yrjö Revon kanssa
* "Kulttuuria kaikille" (2002) opetusministeriön työryhmässä
* "Minä ja Marion" (2005), yhdessä Ismo Loivamaan ja Marion Rungin kanssa

### Toimittajana
* "Ulkomaisia lasten- ja nuortekirjailijoita" (1997) yhdessä Tittamari Marttisen kanssa
* "Kuvituksen monet muodot" (2002) yhdessä I. Loivamaan kanssa
* "Lastenlehtiä reppukansalle ja noitajengille" (2004) yhdessä I. Loivamaan kanssa

## Lähteet
* Kirjoittajaesittely teoksessa Pieni suuri maailma: Suomalaisen lasten- ja nuortenkirjallisuuden historia (2003)
* Kirjoittajaesittely artikkelissa Niklas Bengtsson: Laura Soinne - kauhusatujen klassikko (Portti 1/2008)
Herta Bothe

**Herta Bothe** (3. tammikuuta 1921 Teterow, Mecklenburg, Saksa – 16. maaliskuuta 2000) oli saksalainen toisen maailmansodan aikana keskitysleirivartijana toiminut SS-nainen. Hänet tuomittiin sodan jälkeen vankilaan sotarikoksista, mutta vapautettiin myöhemmin.

Vuonna 1938 (17-vuotiaana) Bothe auttoi isäänsä Teterowissa puukaupassa, ja sen jälkeen työskenteli tehtaassa ja Natsi-Saksan sairaaloissa sairaanhoitajana. Vuonna 1939 Bothesta tuli BDM:n jäsen, ja hän menestyi esimerkillisesti urheilussa.

Syyskuussa 1942 Bothe nimitettiin leirinvartijaksi Ravensbrückin keskitysleirille. Entinen sairaanhoitaja sai neljän viikon koulutuksen, jonka jälkeen hänet siirrettiin Aufseheriniksi Stutthofin leirille lähelle Danzigia (nykyinen Gdańsk). Siellä hänet tunnettiin ”Stutthofin sadistina”. Heinäkuussa 1944 Oberaufseherin Gerda Steinhoff lähetti hänet Bromberg-Ostin alaleiriin.

24-vuotias Bothe oli 21. tammikuuta 1945 mukana vankien kuolemanmarssilla Puolasta Bergen-Belseniin. Matkalla Bergen-Belseniin hän ja vangit olivat väliaikaisesti Auschwitzin keskitysleirillä ja saapuivat perille Bergen-Belseniin helmikuun lopussa 1945.

Leirissä Bothe oli 60 naisvangin päällikkö. Leiri vapautettiin 15. huhtikuuta 1945.

Bothen sanotaan olleen pisin nainen, joka pidätettiin. Bothe erosi myös muista SS-naisista, sillä hän ei käyttänyt mustia nahkasaappaita vaan siviilikenkiä. Liittoutuneiden sotilaat pakottivat hänet hautaamaan leirillä kuolleiden ruumiita. Hän muisteli 60 vuotta myöhemmin, etteivät työhön komennetut SS-sotilaat saaneet käyttää hansikkaita, ja hän pelkäsi saavansa lavantaudin. Hän sanoi, että ruumiit olivat niin mätiä, että raajat irtosivat hautaamisessa. Hän muisteli myös haudattavien olleen niin painavia, että hänen selkänsä kipeytyi. Hänet pidätettiin ja vietiin vankilaan Cellessa.

Belsen-oikeudenkäynnissä Bothen todettiin olleen ”julma leirinvartija”, ja hänet tuomittiin kymmeneksi vuodeksi vankilaan vankien uhkailusta pistoolilla. Hänet vapautettiin vankilasta jo 1951 brittihallituksen armahtamana. Vapauduttuaan hän meni naimisiin ja vaihtoi nimensä Herta Langeksi.

## Lähteet